VS002482
Datum: 2003-07-05T02:00:00.000+02:00
datum_sodbe_i_stopnje: 2010-01-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: zelo hudi primeri
odskodnina: 99.000 EUR - končni znesek odškodnine je bil ustrezno zmanjšan glede na znesek že izplačane odškodnine
opombe: II Ips 141/2011. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

## Škodni dogodek

Prometna nesreča – poškodovana kot sopotnica na motorju, ki je zaradi neprilagojene hitrosti trčilo z motornim vozilom.

## Poškodba

Politravma z močno izraženim poškodbenim šokom, večfragmentni zlom desne stegnenice, zlom stegneničnih kondilov, segajoč v kolenski sklep, večfragmentarni zlom desne golenice in mečnice, obsežna globoka raztrganina v predelu desnega kolena in podkolenske jame, poškodba povrhnje stegenske arterije desno s trombozo, pretrganje desne stegenske vene, luksacijski zlom baze dlančnic 2 in 3 desno ter zlom prvih dveh členkov drugega in četrtega prsta desne roke.

## Telesne bolečine

35.000 EUR Stalne hude bolečine – 8 tednov, srednje hude bolečine – 5 mesecev, lahke bolečine – 1 leto; dnevno še vedno trpi bolečine v kolenu, goleni, občasno v kolku in je vremensko občutljiva; tako bo tudi v bodoče.

#### Hospitalizacija

7 hospitalizacij (91 dni), 12 operacij.

#### Ambulantno zdravljenje

Številni obiski pri splošnem zdravniku in pri specialistih, tudi pri psihologu.

#### Rehabilitacija

74 dni rehabilitacije v IRSR, 137 fizikalne terapije v Zdravstvenem domu, 6 tednov zdravilišča,

#### Nevšečnosti med zdravljenjem

Prejemanje analgetikov, 2 meseca in 2 dni odvisna od pomoči in nege bolnišničnega osebja, 11 mesecev prevezovanja rane, ki se je gnojila (na 2 do 3 dni), 4 mesece uporabe invalidskega vozička, 9 mescev hoje s podpazdušnimi berglami, dodatno pa še 2 meseca nošenja bergel takoj po zadnji operaciji.

## Strah

7.000 EUR Primarni strah in sekundarni strah za življenje in zdravje; ob sami nesreči je bila zaradi hudega šoka zavest zožena in se prve pol ure ne spominja dobro; po prihodu v bolnišnico je bil strah zelo hud in se je stopnjeval 14 dni; zaradi modrenja noge se je oškodovanka bala, da jo bo izgubila; po mnenju izvedenca je bil strah utemeljen; 1 leto hud strah za izid zdravljenja, srednje hud strah pa do 19.12.2006, ko je prejela odločbo ZPIZ; zaskrbljenost je trajala tudi po tem, zaradi vprašanja bodoče delazmožnosti. Sicer je hud strah doživljala tudi pred operacijo 18.3.2009, ko je bil odstranjen osteosintezni material; po operaciji je bil ta strah srednje hud in je v 3. mesecih izzvenel.

## Zmanjšanje življenjske aktivnosti

50.000 EUR ZŽA je najmanj 50%; težko hodi že po ravnem terenu, ne more se ukvarjati s športom, težko prenaša bremena (največ 8 kg), ne more delati na delovnem mestu z večjimi napori; zdržema lahko sedi le ½ ure; težko dela z računalnikom zaradi delne zatrdelosti prstov.

Teči ne more. Ima številne težave na psihičnem področju (anksioznost, depresija, motne spanja, motnje koncentracije, čustvena labilnost, zmanjšana storilnost). Njene aktivnosti so zato zmanjšane za 40 – 50%.

## Skaženost

7.000 EUR 15 cm brazgotina na nogi, manjko mišice je viden tudi skozi hlačnico; nerada nosi kratko krilo ali hlače. Na desnem stegnu ima po zunaji strani 35 cm brazgotino, na desnem kolenu prečno 24 cm brazgotino, na notranji strani istega kolena še 16 cm brazgotino. Na levem boku ima 9x18 cm področje hipopigmnetirane kože (po odvzemu kožnega transplantata); na hrbtišču desne roke ima na prstih 2 do 4 nepravilne brazgotine, ki jih nikoli ni mogoče zakriti. Vse brazgotine so dobro vidne in pri slučajnem opazovalcu vzbujajo nezaželeno radovednost. Zaradi brazgotin je potrta in ni ji do druženja izven doma. Hoja je šepajoča zaradi motene motorike in zatrjenega desnega skočnega sklepa in to že pri normalni hoji in je na daleč vidna. Le pri zelo počasni hoji jo za kratek čas lahko zavestno kontrolira.

**Zveza:**

OZ člen 179